
Parlamentul României

Camera Deputaţilor

	

	
	
	


	 COMISIA JURIDICĂ,

   DE DISCIPLINĂ ŞI IMUNITĂŢI
	Bucureşti, 19.02.2019 

Nr. 4c-13/1164/2018


A V I Z

asupra proiectului de Lege pentru modificarea şi completarea Ordonanţei Guvernului nr.44/2004 privind integrarea socială a străinilor care au dobândit protecţie internaţională sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea Ordonanţei Guvernului nr.44/2004 privind integrarea socială a străinilor care au dobândit protecţie internaţională sau un drept de şedere în România, precum şi a cetăţenilor statelor membre ale Uniunii Europene şi Spaţiului Economic European, trimis cu adresa nr.PLx 743 din 12 decembrie 2018, înregistrat sub nr.4c-13/1164 din 13 decembrie 2018.
Senatul, în calitate de primă Cameră sesizată, a adoptat proiectul de lege în şedinţa din 5 decembrie 2018.

Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificări şi completări,  Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut iniţiativa legislativă menţionată mai sus, în şedinţa din 19 februarie 2019.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ.
În urma dezbaterilor s-a hotărât, cu unanimitate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent cu un amendament admis, cuprins în anexă. 

Iniţiativa legislativă  face parte din categoria legilor ordinare.
                            PREŞEDINTE,                                        SECRETAR,
                Nicuşor HALICI                         Aida – Cristina CĂRUCERU
	Consilier parlamentar,
Roxana David
	                     


Anexă: amendament admis

	Nr.

crt.
	Text adoptat de Senat 
	Amendamente
	Motivare

	1. 
	Art.13.- (1) Inspectoratul General pentru Imigrări, în colaborare cu autorităţile administraţiei publice locale, organizează sesiuni de acomodare culturală şi activităţi de consiliere, având ca scop familiarizarea persoanelor adulte care au dobândit o protecţie internaţională în România cu tradiţiile, obiceiurile şi specificul societăţii româneşti.
	La articolul 13 alin. (1) se modifică şi va avea următorul cuprins:

„Art.13.- (1) Inspectoratul General pentru Imigrări, în colaborare cu autorităţile administraţiei publice locale, organizează sesiuni de acomodare culturală şi activităţi de consiliere, având ca scop familiarizarea persoanelor adulte care au dobândit o protecţie internaţională în România cu tradiţiile, obiceiurile, legislaţia şi specificul societăţii româneşti. 

Autor: deputat Márton Árpád 


	


